PLANET พุ่งซิลลิ่ง-นิวไฮรอบ 1 ปี 4 เดือน รับแผนธุรกิจเด่น-ลุ้นรายได้ปีนี้โต 25%
PLANET พุ่งซิลลิ่ง-นิวไฮรอบ 1 ปี 4 เดือน รับแผนธุรกิจเด่น-ลุ้นรายได้ปีนี้โต 25%
10 มี.ค. 2564

\ผู้สื่อข่าวรายงานว่า บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET ณ 11.08 น. อยู่ที่ระดับ 1.76 บาท บวก 0.40 บาท หรือ 29.41%  ด้วยมูลค่าซื้อขาย 14.16 ล้านบาท โดยราคาหุ้นวิ่งชนซิลลิ่งของวันที่ 1.76 บาท และทำนิวไฮในรอบ 1 ปี 4 เดือน โดยเทียบตั้งแต่หุ้นยืนที่ระดับ 1.76 บาท เมื่อวันที่ 21 ต.ค.62

นายประพัฒน์ รัฐเลิศกานต์ ประธานกรรมการบริหาร และ กรรมการผู้อำนวยการและหัวหน้าเจ้าหน้าที่บริหาร บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET เปิดเผยว่า ผลการดำเนินงานในปี 2563 บริษัทฯ มีผลกำไรสุทธิ 2.44 ล้านบาท เทียบกับปี 2562 ซึ่งมีผลขาดทุนสุทธิ 1 ล้านบาท
เนื่องจากบริษัทควบคุมค่าใช้ในการจ่ายขายและบริหารลงเหลือ 130.70 ล้านบาท เมื่อเทียบกับปี 2562 ค่าใช้จ่ายในการขายและการบริหาร 150.11 ล้านบาท หรือลดลง 13% ทำให้ผลประกอบการทั้งปี 2563 ยังมีผลกำไร
สำหรับในปี 2564 บริษัทฯมีเป้าหมายจะผลักดันผลประกอบการปี 2564 ให้มีรายได้เติบโต 25% โดยรักษารายได้จากการจำหน่ายสินค้าและบริการเดิม อีกทั้งยังเพิ่มยอดขายด้วยโซลูชัน New S-Curve เพื่อเจาะตลาดกลุ่มใหม่